คลังเด้งรับรัฐบาลใหม่ศก.โต4.5%
บิ๊กคลังขานรับนโยบายรัฐบาลใหม่ สอดคล้องยุทธศาสตร์ ทำเศรษฐกิจโตเข้าเป้า
6 ก.ค. 2554

บิ๊กคลังขานรับนโยบายรัฐบาลใหม่ สอดคล้องยุทธศาสตร์ ทำเศรษฐกิจโตเข้าเป้า
นายอารีพงศ์ ภู่ชอุ่ม ปลัดกระทรวงการคลัง กล่าวว่า นโยบายของรัฐบาลใหม่เป็นไปตามยุทธศาสตร์ของกระทรวงการคลัง ที่ต้องการลดความเหลื่อมล้ำ และเพิ่มศักยภาพทางเศรษฐกิจ ส่วนรายละเอียดโครงการต่างๆ  ต้องรอความชัดเจนจากรัฐบาลใหม่ โดยในส่วนของกระทรวงการคลังได้เตรียมข้อมูลการเงินการคลังให้รัฐบาลใหม่พิจารณาแล้ว



อารีพงศ์
นายอารีพงศ์ กล่าวว่า นโยบายของรัฐบาลใหม่มีหลายเรื่องที่ดำเนินการได้ทันที โดยเฉพาะโครงการที่ลดค่าครองชีพ รวมถึงการเพิ่มรายได้ให้กับประชาชนก็ต้องเร่งผลักดัน เพราะจากข้อมูลพบว่าคนรวยกับคนจนมีรายได้ ต่างกันถึง 12 เท่า
ด้านนายนริศ ชัยสูตร ผู้อำนวยการสำนักงานเศรษฐกิจการคลัง หรือ สศค. กล่าวว่า นโยบายหาเสียงของพรรคเพื่อไทย ที่จะเข้ามาเป็นรัฐบาลใหม่ โดยเฉพาะการลงทุนโครงสร้างพื้นฐานจะเป็นตัวขับเคลื่อนเศรษฐกิจที่สำคัญ ทำให้เศรษฐกิจไทยปีนี้ขยายตัวได้ร้อยละ 4.5 ตามที่สศค.ประมาณการไว้
ปัจจุบัน ปัจจัยเสี่ยงจากเศรษฐกิจต่างประเทศเริ่มลดลง เพราะปัญหาหนี้สาธารณะในยุโรปมีการตกลงแก้ไขได้ แต่ยังคงต้องจับตาเศรษฐกิจสหรัฐ ว่าจะมีแนวทางแก้ไขให้ดีขึ้นหรือไม่
นายนริศ กล่าวว่า รัฐบาลใหม่ต้องเร่งพิจารณากรอบงบประมาณรายจ่ายปี 2555 ที่ต้องมีการเปลี่ยนรองรับนโยบายรัฐบาลใหม่  ส่วนจะปรับเพิ่มขาดดุลงบประมาณเท่าไร่ขึ้นอยู่กับการจัดเก็บรายได้เท่าไร